Pampusana

Pampusana estas mezgranda genro de grundoloĝantaj kolomboj (familio Columbidae) kiuj vivas en pluvarbaroj de la mondoregiono de suda Pacifiko. Ili ne estas proksime rilataj al la amerikaj grundokolomboj (genro Columbina kaj aliaj rilataj genroj).

Sistematiko kaj formortoj
Tiu genro estis dekomence nomita Alopecoenas Sharpe, 1899, sed Pampusana Bonaparte, 1855 havas prioritaton.
Pampusana devis esti rangigita kiel (tre malgranda) subfamilio, sed la disponebla informo sugestas, ke ili estu plej bone konsiderataj kiel parto de baza radiado de Columbidae kiu konsistas de multaj malgrandaj kaj ofte strangaj genlinioj; ekzemple, Goura kaj Otidiphaps kiuj estas ekologie konverĝaj kun Galliformes, kaj povus esti eĉ la famaj didenoj (Raphinae). Nuntempe vivas ĉirkaŭ 10 specioj de Pampusana. El la pli grandaj genroj de Columbidae, Pampusana estas unu el la plej tuŝitaj pro formortoj: 3–4 specioj malaperis ekde la 18-a jarcento, kaj plimulto de la restantaj estas malpliiĝantaj, minacataj pro formorto aŭ perdis subspeciojn pro habitatodetruo, , aŭ troĉasado. Krome, estas kelkaj specioj kiuj neniam estis studitaj vivaj sed oni konas el subfosiliaj ostoj. Tiuj formortiĝis dum la prahistorio de la mondoregiono de suda Pacifiko (ĉirkaŭ 13000 a.n.e. – 1400 a.n.e.).

La ostoj de Pampusana estas sufiĉe klaraj por kutime rekoni tiun genron facile. Tamen, la evolua alligiteco de formortintaj specioj ofte estas necerta. Konsiderinda nombro da rekoneble klaraj nun formortintaj polineziaj klasifik-grupoj kutime estis uzata por la areo, kie la blankkapa genlinio (P. jobiensis, P. erythroptera) kaj la Melanezia ekspansio kiu kaŭzis, ke P. sanctaecrucis kaj P. stairi (kaj eventuale P. rubescens) renkontinĝis.

Tiuj grundokolomboj estis forigitaj de Gallicolumba (kiu estis ne-monofiletika) kaj reasignitaj ĉi tien.

Listo de specioj
La genro enhavas 13 speciojn el kiuj 3 iĝis formortintaj en historiaj tempoj:
 Vetara grundokolombo, Pampusana hoedtii
 Blankbrusta grundokolombo, Pampusana jobiensis
 Blankfrunta grundokolombo, Pampusana kubaryi
 Ruĝflugila grundokolombo, Pampusana erythroptera
 Blankgorĝa grundokolombo, Pampusana xanthonura
 † Norfolka grundokolombo, Pampusana norfolkensis - formortinta (ĉirkaŭ 1800)
 Stajra grundokolombo, Pampusana stairi
 Santakruza grundokolombo, Pampusana sanctaecrucis
 † Tanna grundokolombo, Pampusana ferruginea - formortinta (fine de la 18-a ĝis 19-a jarcento)
 † Salomona grundokolombo, Pampusana salamonis - formortinta (mezo de la 20-a jarcento)
 Markiza grundokolombo, Pampusana rubescens
 Bronza grundokolombo, Pampusana beccarii
 Palaŭa grundokolombo, Pampusana canifrons

Pliaj 4 specioj iĝis formortintaj en prahistoriaj tempoj:
 † Rota grundokolombo, Gallicolumba sp. - prahistoria
 † Granda grundokolombo, Pampusana nui - prahistoria

 † Hendersona grundokolombo, Pampusana leonpascoi - prahistoria
 † Novkaledonia grundokolombo, Pampusana longitarsus - prahistoria

 Notoj 

Kategorio:Kolombedoj
Kategorio:Birdoj de Oceanio